JohanHeinsen/ENO huggingface dataset:
Odense Adresse-Contoirs Efterretninger, 1846-04-10
Jnstitutets Organisation bliver saaledes en Skabelse af Actionairerne selv. Jndbydelsesplanerne indeholde noget Udførligere og ere til Beqvemmelighed for Actietegningen velvilligen modtagne, foruden af flere hæderværdige Stænderdeputerede og Amtsraadsmedlemmer: i Odense af S. T. Dhrr. Ploug & Richardts Handelshuus, i Assens af Hr. Agent Bruun, Ridder af Dbr., Stænderdeput. og Borgerrepr., i Faaborg af - Consul Ploug. i Svendborg af Kjøbmand H. J. Baagøe, Dbrud., i Nyborg af Agent Suhr, i Kjerteminde af, Kjøbmand Svitzer, i Bogense af Kjøbmand Jacobsen, Borgerrepr., i Middelfart af i Kjøbmand H. S. Hansen, Borgerrepræsentant, i Rudkjøbing af Kjøbmand Tiedemand, Borgerrepr. Ved at anbefale og bringe dette Forehavende til offentlig Kundskab, er det mig en Fornøielse tillige at kunne meddeele, at endeel Actier allerede ere prænumererede, og fra mange Sider givet Løfte om kraftig Understøttelse. M. A. Lacoppidan, p. t. Formand for Borgerrepr. i Svendborg. Efterlyses.
Odense Adresse-Contoirs Efterretninger, 1846-04-10
En lille hvid Hanhund af engelsk Race med bruunt Hoved og brune Ører, samt brune Pletter paa Kroppen, lydende Navnet Uncas, er bortløbet paa Landeveien mellem Nyborg og Odense. For Tilveiebringelsen betales en Douceur af Forvalter Friis paa Juelsberg pr. Nyborg.
Odense Adresse-Contoirs Efterretninger, 1846-04-10
At den af mig heri Byen hidtil førte Handel Søndagen den 19 dennes ophører, tillader jeg mig herved at bekjendtgjøre, bedende de af mine Handels kunder, med hvem jeg har Mellemværende, behageligen at afgjøre samme til ovennævnte Tid. Rudkjøbing den 1 April 1846. J. A. Raffenberg.
Odense Adresse-Contoirs Efterretninger, 1846-04-10
En Handelsbetjent med gode Anbefalinger kan strax finde Ansættelse ved en Manufacturhandel i Odense. Billet mærket Handelsbetjent, bedes indlagt paa Adressecontoiret.
Odense Adresse-Contoirs Efterretninger, 1846-04-10
En skikkelig Dreng kan paa gode Vilkaar strax antages i Lære hos Muurmester P. C. Jørgensen i Bogense.
Odense Adresse-Contoirs Efterretninger, 1846-04-10
En Grovsmedsvend, som har lært Professionen paa Landet og kan forevise Skudsmaal om Duelighed og god Opførsel, kan, formedelst indtrufne Omstændigheder, faae Tjeneste fra 1 Mai hos Hans Rasmussen, Smed i Gjerup ved Brahetrolleborg.
Odense Adresse-Contoirs Efterretninger, 1846-04-10
Urtefrø er samt Blomsterfrøe, extra godt af sidste Aars Avl faaes hos Christian Jensen i Nyborg.
Odense Adresse-Contoirs Efterretninger, 1846-04-10
Rödt og hvidt Klöverfröe, Thimothei og Raigræsfrøe faaes billig hos P. Rasmussen.
Odense Adresse-Contoirs Efterretninger, 1846-04-10
Kløverfrøe, rødt og hvidt Oberlands og dansk Kløverfrøe, Thimotheifrøe, gode Sæde=Vikker, velrenset Rigger og dansk Hørfrøe bekommes paa Vestergade hos W. Edsberg.
Odense Adresse-Contoirs Efterretninger, 1846-04-10
Nyeste Mode-Baand, er i et særdeles smukt Udvalg med sidste Post arriveret hos Middelfart den 2 April 1816. A. C. Hansen. Skruer, Skraaboer og Jordboer til Rendemestere forfærdiges billigt at Kleinsmed H. C. Andersen paa Odense Vestergade No. 250. Halm.
Odense Adresse-Contoirs Efterretninger, 1846-04-10
Nogle Traver Rughalm, stort opbunden, kan bekommes til billig Priis i No. 1 i Korsgaden i Odense. Brændeviinskjeddel. En næsten nye Brændeviinskjeddel af 5 Tdr. Størrelse anvises billig tilkjøbs af Kobbersmed Petersen i Nyborg. Glas=Haveklokker 8 a 10 sk. Stk., ægte Rigaer Hørfrøe, oberlandsk Kløverfrøe, samt guul Sæde=Sennop er at bekomme hos J. J. Limkilde, ved Vesterport. Kappe-Klemmer af alle Sorter bekommes hos P. C. Hansen, i Graabrødrestræde. Hveisel Præstegaards fortrinlige Jorder, 125 Tdr. Land, beliggende 2 1/4 Miil nordvest for Veile, er, uden Besætning, at erholde i Forpagtning til 1 Mai d. A. paa Vilkaar, som ligge til Eftersyn paa Byfogedcontoiret i Veile og i bemeldte Præstegaard.
Odense Adresse-Contoirs Efterretninger, 1846-04-10
Et nyt Eiendoms-Huus med 10 Tønder, B. Sædeland udmærket Bonitet, 1 1/2 Miil fra Odense, i Bellinge Sogn, er tilkjøbs og kan strax tiltrædes. Adressecontoiret anviser.
Odense Adresse-Contoirs Efterretninger, 1846-04-10
En Gaard i Nærheden af Kolding, med et Areal af omtrent 60 Tdr. Land Ager og Eng, er at erholde tilkjøbs. Kjøbesummen vil omtrent blive 50 Rbd. pr. Tønde Land. Lysthavende ville henvende dem til Eieren Søren Dahl i Hafdrup, i Vamdrup Sogn.
Odense Adresse-Contoirs Efterretninger, 1846-04-10
Mølle-Salg. En udmærket god Vandmølle, lidt Vesten for Kolding, samt et Jordtillæg dertil, hvorpaa kan holdes 30 Stkr. Qvæg og 6 Heste, men som ved en bedre Drift kan forøges betydelig. Bygningerne ere stærke og nye, saavelsom Mølleværket, baade Kornmøllen, Stampe- og Slibemøllen, Alt er i god Stand. Kjøbesummen er 11,000 Rbd., hvoraf en stor Deel kan blive staaende i Møllen, og endeel Besætning følge med i Kjøbet. Nærmere Underretning giver Lars Jensen i Gadsbølle, Vissenberg Sogn, som tillige anviser flere større og mindre Gaarde samt Huse, Alt foran i Jylland.
Odense Adresse-Contoirs Efterretninger, 1846-04-10
Auction. Da det paa Dampskibet Hebe den 25 dennes gjorte Auctionsbud ikke blev approberet, bliver bemeldte Skib, efter Vedkommendes Begjæring, opraabt til Bortsalg ved en nye Auction, som afholdes paa Raadstuen her i Byen Torsdagen den 30 April førstkommende, Formiddag Kl. 10. Skibet er kobber forhudet og har dobbelte Maskiner af 30 Hestes Kraft. Maskineriet er i særdeles god Stand og Kjedlerne formenes efter et derover optaget Syn at kunne bruges endnu et Aar. Det er smukt og smagfuldt udstyret og indrettet, har tvende elegante Kahytter agter, en Kabyt forud med Kogeplads for Mandskabet, ligesom ogsaa et Lasterum forud af omtrent 100 Tønders Jndhold. Skibet er vel forsynet med alt fornødent Jnventarium og Redskab, som er i bedste Stand, og dets dybtgaaende er 2 a 3 Fod. Det har i 3 Aar befaret Liimfjorden og er almindelig erkjendt for hurtigseilende. Conditionerne erfares paa Auctionsstedet. Lysthavende indbydes. Thisted den 30 Marts 1816. Nellemann.
Odense Adresse-Contoirs Efterretninger, 1846-04-10
Jfølge passeret Execution og Udlæg, bliver det Muursvend Hans Nielsen tilhørende Huus, beliggende i Forstaden inden for Nyborg Landport under No. 3 Litr. C. opbudet til Salg ved 3 Auctioner, der afholdes: 1ste Auction Mandagen den 11 Mai førstk., hver Gang 2den 25 Mai Formiddag. 8 Juni Kl. 11 slet. 3die De 2 første Auctioner afholdes paa Nyborg Raadstue, men sidste i selve Huset. Conditionerne ere forinden til Eftersyn paa Nyborg Byfogedcontoir. Nyborg den 4 April 1846. Bierfreund.
Odense Adresse-Contoirs Efterretninger, 1846-04-10
Jfølge Skifterettens Foranstaltning, bliver ved Auction, som afholdes Mandagen den 27 dennes og følgende Dage, hver Dags Formiddag Kl. 9, i Jordløse Præstegaard bortsolgt endeel Boet efter afdøde Sognepræst Barfoed tilhørende Effecter, bestaaende af Ind- og Udboe, saasom meget gode Sengklæder, Linned, Meubler, endeel Sølvtøi, Kjøkkentøi, JernKakkelovne, en god Qvægbesætning, Avlsredskaber, Meierie og Bryggerredskaber, samt en stor Deel Bøger m. m. Lysthavende indbydes. Salling Herredscontoir, Faaborg den 7 April 1846. Wiborg.
Odense Adresse-Contoirs Efterretninger, 1846-04-10
Ved Proclama af Dags Dato, som snarest muligt vil blive læst i vedkommende Over- og Underret, ere Alle og Enhver, som maatte have Noget at fordre i Boet efter forhenværende Kjøbmand i Assens Mads Nielsen Lillelund og forhen afdøde Hustrue, indkaldte med 12 Ugers Varsel til at anmelde og beviisliggjøre deres havende Krav for undertegnede Skifteforvalter i Boet. Hvilket herved endvidere bekjendtgjøres. Salling Herredscontoir, Faaborg den 3 April 1816. Wiborg. Fyens Stiftsavis, udgives i Odense 5 a 6 Gange ugentlig. Trylt med Hurtigpresse.
Odense Adresse-Contoirs Efterretninger, 1846-04-11
udlandet. Sverrig. Landmaaleren i Malmøhuus Len, Falkman, har nylig til Civildepartementet afgivet et meget interessant Arbeide, nemlig en Fortegnelse af de Dokumenter, ældre end 1660, som angaae Provindserne Skaane, Halland, Bleking, Bahus, Gottland og Jemtland, og som findes i det kgl. danske Geheimearchiv. Denne Fortegnelse indeholder 4420 Dokumenter og udgjør omtrent 260 tætskrevne Ark, hvilket Hr. Falkman, har udført i den korte Tid af 4 Maaneder. Der indeholdes Oplysninger ei blot om kirkelige bekonomiske og administrative Forhold, men og om reent historiske, og der medfølger et fuldstændigt Navn- og Sagregister over Jndholdet. Værket er af stort Værd og fortjener, at offentliggjøres ved Trykken, for at blive tilgængelig saavel ved Domstolene og Sognebibliothekerne, som ved Archiverne i de Provindser, det angaaer.
Odense Adresse-Contoirs Efterretninger, 1846-04-11
Videnskabs=Akademiet feirede i Torsdag Aftes i Stokholm sin 106 Aarsdag med et almindeligt Møde i den store Børssal, hvor Kongen, Dronningen, Enkedronningen og Prindserne vare tilstede. Præsidenten, Friherre, Jhre aabnede Mødet med en Hilsen til Kongen og gjorde derpaa Rede for Akademiets Virksomhed i Aarets Løb. Den Skuepenge, Akademiet denne Gang havde ladet præge, var til Erindring om afgangne Læge Acharius, en af Linnes Disciple, død 1819, der, foruden sine store Fortjenester som Læge, væsentlig fremmede Botaniken, og var i enkelte Retninger af denne en af de første i Europa. Ved den sidste Forsamling af de Deputerede for Stockholms Brandassuranceselskab for løse Eiendomme, viste Dettes Status sig at være meget gunstig, da Forsikkringssummen er stegen til 13 Mill. Rd. Bco og Fondet i rentebærende Papirer eller Contant er 24,000 Rd. Banco.
Odense Adresse-Contoirs Efterretninger, 1846-04-11
Friherre Raab har af Regjeringen erholdt aarlig Understøttelse af 1000 Rdlr. Bro til at anlægge en Landbrugsskole paa sin Eiendom, der ligger 3/4 Miil fra Calmar.
Odense Adresse-Contoirs Efterretninger, 1846-04-11
Fra Westgotland i Egnen mellem Skara og Linkjøping, skrives den 29 Marts, at der nu lader til at være stor Overflødighed paa Sæd, thi siden Priserne have begyndt at falde, ere store Forraad komne frem. Dog kunde der maaskee i Sommerens Løb ikke befindes meere, end hvad der var fornødent til Egnens Forbrug, siden at Udskibning til de nordre Egne er gaaet for sig. Rug betales imidlertid med høist 15 a 15 1/2 Rdlr. Rigsg. og Havre med 7 a 7 1/2 Rdlr. Rg. Tønden.
Odense Adresse-Contoirs Efterretninger, 1846-04-11
Polen. Fra Warschau skrives under 28 Marts: "Jngen Pen formaaer at skildre det Jndtryk, som Executionerne i de sidste Dage har frembragt i alle Gemytter. Medens den Strænghed, hvormed Man her farer frem imod fangne Polakker, hidtil fordetmeste kun i Dunkelhed valgte sig sine Offre og hos det større Publikum kun efterlod en bange Anelse om det Forefaldne, traadte den nu pludselig aabent frem for Dagslyset. Siden Jamischas og hans Medskyldiges Henrettelse kort efter Revolutionen af 1830 har Man i det mindste i Kongeriget Polen ikke gaaet saa aabent og rask tilværk. Sandsynligviis for at forhindre lignende Demonstrationer, som de, der forefaldt ved Jawischas Henrettelse, skete Executionerne dennegang i Warschaus Citadel og ikke paa nogen offentlig Plads. Dengang havde nemlig mange tilstedeværende Gymnastaster i deres ungdommelige Sværmeri for "Martyren" Zawischa fyldt deres Lommetørklæder med Jord fra Retterstedet og baaret den hjem i Triumph. Men Ynglingerne maatte bøde haardt herfor, thi Man nøiedes ikke med at knutte dem, forvise dem fra Skolerne og for bestandig berøve dem Udsigt til at beklæde noget offentligt Embede, men Man forfulgte ogsaa de Skyldiges Familier. Disse ubesindige unge Frihedssværmeres Slægtninger, Fædrene eller de ældre Brødre, bleve, hvis de vare Embedsmænd, afskedigede uden Skadesløsholdelse, og Referenten har kjendt et anstændigt og velopdraget Pigebarn af meget god Familie, som maatte gaae i Dagleie fordi hendes Fader, der blev gjort solidarisk ansvarlig med Sønnen, blev berøvet sin Pension. J Udlandet vil Man forundre sig over at Fyrst Paskewitsch gik saa rask tilværks uden at afvente nogen Resolution fra Petersborg, men her forklarer Man sig Tingen saaledes: Keiseren havde allerede under sit sidste Ophold i Warschau Kundskab om Sammensværgelsen og gav derfor Fyrsten den meest ubetingede Fuldmagt, men gjorde ham tillige personlig ansvarlig for enhver Forsømmelse. Han skal have sagt: "De har Tropper, Munition, Penge og Citadellerne Warschau og Modlin. Saasnart Rebellionens Hydra (or mangehovede Slange) igjen viser sig, hug saadet første Hoved strax af, saa vil ingen andre Hoveder voxe ud bagefter. Havde min Broder Constantin gjort dette, da Man advarede ham og da det endnu var Tid, saa vilde der ikke have existeret nogen Opstand af 1830, og han vilde ikke være død af de Saar, som den Slange beed, hvilken han i ædelmodig Tillid nærede ved sin egen Barm.
Odense Adresse-Contoirs Efterretninger, 1846-04-11
Fædrelandet. Blandinger. Det hedder i Apenrader Ugeblad, "Jordarbeiderne paa Chausseelinien herimellem og Flensborg have en rask Fremgang. Ved at gjennemgrave en Bakke tæt udenfor Staden har Man fundet et eller flere menneskelige Skeletter. Paa Stedet hvor de fandtes var i Krigsaaringerne anlagt et Batteri, men det hedder ellers fra gammel Tid Galgebjerg, hvilket tilkjendegiver, at det tidligere har tjent til Rettersted. Som Man har sagt os, viser det ene af de fundne dødningehoveder ogsaa Tegn paa, at det ved et Hug er bleven skildt fra Kroppen, idet et af Hvirvelbenene er kløvet. - Rygtet har i de sidste Tider havt meget at bestille med Forgiftelsestilfælde. Fra det vestlige Slesvig fortælles om at en Huusmoder ved Vanvare havde faaet Arsenikvand i Kaffeen; paa Als skal en Mand have forgiftet sin Kone, og i disse Dage tales om, at en Kone i Flensborg skal have ryddet sin Mand af Veien ved Gift. Hvorvidt alle disse Rygter ere begrundede, formaa vi ikke at sige. - En smuk lille Skonnert, som for et Par Uger siden løb af Stabelen i Hr. Paulsens Værft, er solgt til Huusum.
Odense Adresse-Contoirs Efterretninger, 1846-04-11
Lyna meddeelte forleden en Beretning om Professor Flor, der, omgiven af en Skare af Elever fra Røddings Høiskole, skal have indfundet sig paa et Grandemøde i Kroen i Kjøbenhoved, tracteret Forsamlingen. med Punsch, dernæst (naturligviis!) begyndt med at drive Propagandisteri, men ved den simple bemærkning: at slesvig-holstensk Courant var noget – kom ud af Concepterne o. s. v. Skjøndt det hele Sammensurium er yderst flanet og slaut, og bærer umiskjendelige Tegn, paa at være en Münchhausensk Fortælling, har Jtzehoer Wochenbl." dog optaget det hele elendige Tøi, fordi det fortjener at blive videre bekjendt, isandhed, en smuk Compliment til Jtzeh. Wchbls. Læsere! Fortællingen er, som saa Meget af det Lignende Lyna, opvarter med, lutter Opdigtelse. Professoren var indbuden til et Møde i den Slesvigske Forening, og fandt uden at ane det, en Grandeforsamling, som med Flid tillige var ansagt af Jndbyderne; han udgav ikke en Skilling, da han skulde behandles som en indbuden Gjæst, og foruden en Broder af L. Skau, der var hans Kudsk, var ikke en Eneste af Høiskolens Elever med ham. - Det her Anførte er tilstrækkeligt til at charakterisere, Lynas Beretning og den rappe Haandlanger i Jtzehoe; Hensigten for saadanne Opdigtelsers Udbredelse ligger klart for Dagen, men Løgn har sjelden ført til Maalet. (Ap. Ugbl.)
Odense Adresse-Contoirs Efterretninger, 1846-04-11
Fra Kjøbenhavn skrives i Flyveposten under ds. "Jforgaars havde en beruset Arbeidsmand taget Plads, paa Bolværket ved Gammelstrand. Den smule Ligevægt han havde tilovers, tabte han paa Bolværket, og han styrtede i Vandet. Herfra fik Man ham hurtigt op, men ikke saasnart var dette skeet, før han atter faldt i Kanalen, hvorfra han igjen blev trukken op. Det kolde Bad i Forbindelse med Skrækken forjog Rusen, og medens han forhen næppe kunde støtte paa sine Been, var han nu istand til uden Støtte at vende tilbage i sin Families Skjød. - Jgaar Formiddags tildrog sig den Ulykke, at en Vogn, der i Gothersgade dreiede ind ad en Port, kom til at overkjøre et Pigebarn og med det samme at rive et andet overende. Den lille Pige blev bragt ind til en Barbeer, hvor hun ydedes den fornødne Hjælp. Der skal ikke være Fare for hendes Liv.
Odense Adresse-Contoirs Efterretninger, 1846-04-11
Fra Hjørring skrives under 28 Marts: Som et Beviis paa i hvor umoden en Alder Spiren til det Onde ofte rødfæster sig i det menneskelige Sind, ville vi her anføre et Exempel, der i disse Dage har tildraget sig i Egnen af Børglum. Et 7 Aars Barn fik af Forældrene, det Ærinde, at bringe en Pakke med to Skjorter til en lidt fjerntboende Naboe. Barnet gik, men vendte snart efter hylende tilbage: ude paa Veien var det bleven mødt af to Personer, som, efter at have frataget det Pakken, vare løbne bort dermed. Da Barnet gjorde en nøiagtig Beskrivelse over Røvernes Udseende og Klædedragt, bleve de strax forfulgte i den betegnede Retning, dog uden at Man opdagede det Ringeste af deres Spor. Barnet vedblev sit Udsagn; Man fattede Mistanke til Een og Anden; Anmeldelse skeete til Herredsfogden og denne havde just indledt Undersøgelse, da der endelig kom et uventet Lys i Sagen. Barnet var nemlig ved gjentagne Privatforhør og derved opstaaede Modsigelser, omsider bragt til den Tilstaaelse: at Historien og Røverne var aldeles usand; det havde af en eller anden Grund havt Ulyst til at udføre det overdragne Ærinde, havde derfor lagt Skjorterne fra sig ved Veien og 3 utrolig Hast for en Traarig Hjerne - opspundet den anførte Røverhistorie. (Hjørr. A.)
Odense Adresse-Contoirs Efterretninger, 1846-04-11
Ligesom i de fleste jydske Østkyst=Stæder, saaledes ere ogsaa i Randers i den senere Periode alle Eiendomme gaaet en væsentlig Stigning imøde. Som et Exempel herpaa kan anføres, at af den forrige Postgaard, som kjøbtes for et Par Aar siden af Proprietair Pind til Thustrup for 6700 Rbd., er en liden Parcel bygning paa nogle faa Fag i denne Tid solgt til Kjøbmændene Philipson for 5200 Rbd. Ligeledes skal Oberst Broch have solgt sin store, smukt beliggende Gaard, (der kjøbtes af ham for endeel Aar tilbage for 5000 Rbd.) for 16,000 Rbd. til Gjæstgiver Lund fra Hobro, som her agter atetablere et Gjæstgiveri. (Aalb. A.)
Odense Adresse-Contoirs Efterretninger, 1846-04-11
Copulerede i Kjøbenhavn. Controlleur Grad mann og Frøken Roddin.
Odense Adresse-Contoirs Efterretninger, 1846-04-11
Udnævnelser. Under 1 April ere de const. Kammerskrivere H. J. Bargob og J. M. Büttner beskikkede til Copister under det Kongel. General-Toldkammer- og Commerce-Collegium; den 2den. L. H. Kidde og J. P. Hørup forundte Bestallinger, som Landmaalere, den 4de, Hofjægermester Grev G. C. Raben, til Christiansholm udnævnt til Kammerherre; Sognepræst for Levring og Hørup Meenigheder i Aarhuus Stift, H. Wulff, beskikket til tillige at være Provst for Lysgaard, Hids og Houlberg Herreder i Viborg Amt, Aarhuus Stift; den 6te, Herredsfoged og Skriver i Løve Herred, Overauditeur L. G. Manthey til Byfoged og Byskriver i Præstø, samt Birkedommer og Skriver i Vordingborg nordre Distrikts Birk, Birkedommer og Skriver i Hirschholms Birk, Kammerjunker C. H. L. Harthausen, til Herredsfoged og Skriver i Lysgaard og Hids Herred samt en Deel af Houlberg Herred; Exam. juris J. L. B. Schrøder til Copist i Kjøbenhavns Raadstues 2det Secretariat. Sognepræst for Næsby og Tyvelse Menigheder, C. L. Børresen, til Sognepræst for Kyndby og Krogstrup Menigheder i Sielland.
Odense Adresse-Contoirs Efterretninger, 1846-04-11
Reisende over Storebelt, fra 6 til 9 April. Fra Fyen til Sjælland, Kjøbmd. Eckens, Knudsen og Pantmann, Forvalter Evers; Kammertjener Løitved; Justitsraad Baumann, Frøken Raffenberg; Prof. Flor; Adjunkterne Pape og Koefoed Hansen; Jfrr. Olesen og Lund; Mad. Hesselberg og Datter; Staldmester Bardensleth; Kjøbmd. E. og P. Petræus Thorgrumsen; Skibscapt. Thaysen; Mad. F. Crone; Discipel Crone; Fabrikbestyrer A. Brehm; Skipper Kaarup; Hr. Salvesen. Fra Sjælland til Fyen: Handelscommis Evers; Stud. Jacobsen; Mad. Gram; Jfr. M. Docker; Lieutenant Rauch; Stiftslandinspecteur Hastrup, Kammerherre Bardensleth; Adjunkt Paludan, Provst Heiberg; Kjøbmd. C. B. Muus; Mad. Nielsen; Kjøbmd. Rasmussen; Justitsraad Lange; Stud. Wedell; Hr. A. Moeser; Bankfuldm. Getz; Kammerherre, Baron Holsten Lehn; Oberst v. Juel og Tjener; Baron Wedell og Tjener; Avlsforv. Hansen, Kjøbmd. Steven son; Handelsfuldm. Jensen; Eleverne Nyholm og Schöller; Cand. theol. Hommel; Garver Schøier: Greve Moltke Hvidtfeldt; Frøkenerne Raben og Tjener.
Odense Adresse-Contoirs Efterretninger, 1846-04-11
(Jndsendt.) Vi have i denne Tid seet tvende Jndbydelser til Oprettelse af en Disconto-Casse i Odense, den ene udgaaet fra Kjøbmand Bierfreund i Nyborg, den anden fra Gjæstgiver Lacoppidan i Svendborg, og det var at ønske at Planen maatte finde den fornødne Understøttelse, da det ei kan betvivles, at vi trænge meget haardt til et saadant Jnstitut, ligesom det vil være til uberegnelig Gavn for Provindsen. Begge Planer, have et og samme Hovedformaal, og den væsentligste Forskjel imellem dem er kun, at medens Hr. Bierfreund allene forbeholder sig Posten som Bogholder med det øvrige ved Forretningen forbundne Arbeide mod et passende Honorar, som han overlader Repræsentantskabet at bestemme, efterat Jnstitutet har været et Aar i Virksomhed - en Post, der jo under alle Omstændigheder skal besættes, - har Hr. Lacoppidans Jndbydelse, saaledes som den er fremsat i Aviserne, Udseende af, at han gjorde end ikke den mindste Fordring til Selskabet for sin Person. Dette er imidlertid saa langtfra Tilfældet, som han meget mere i sine Jndbydelseslister forbeholder sig som Contoirchef at dirigere Forretningerne mod en Gage af mindst 1000 Rbd. aarligt samt et Antal Actier frit, rigtignok vil han have en Direction af fire Actionairer, men denne skal ikke som efter Hr. Bierfreunds Plan udelukkende forestaae Forretningerne - men kun have Tilsyn med Hr. Lacoppidans Ledelse. - Jndsenderen, der interesserer sig meget for Sagens Fremme, kan, ved at sammenligne begge Planer, ei andet end finde at Hr. Bierfreunds er langt mere betryggende for Actionairerne, thi han overlader Jnstitutets Bestyrelse aldeles til den af dets Actionairer valgte Direction og forbeholder sig kun Posten som Bogholder uden at have nogen Stemme i Directionen eller at kunne foretage noget paa egen Haand, - hvorimod Hr. Lacoppidan foruden sine langt større pecuntaire Fordringer vil have at hele Capitalen og Forretningens Ledelse skal overlades ham under en tilsynshavende Directions Control. Jndsenderen betvivler ikke at Hr. Lacoppidan, naar han paatager sig at lede Forretninger af en saadan Betydenhed, som det paatænkte Jnstituts rimeligviis ville blive, maa besidde de fornødne Kundskaber og Evner dertil, hvilket han af Mangel paa nøiere Kundskab til Hr. Lacoppidan ei er istand til at bedømme, hvorimod han har al Grund til at antage Hr. Bierfreund istand til at præstere hvad han har lovet, da han ved i endeel Aar at arbeide paa større Contoirer i Udlandet, tildeels har været beskjæftiget, om ei just ved accurat de samme, dog ved Forretninger, der havde meget tilfælleds med den projecterede Disconto-Casses.
Odense Adresse-Contoirs Efterretninger, 1846-04-11
Af den sidst satte Brødtaxt erfarer man, at Priserne dog ere faldne en Smule, med Undtagelse af Franskbrød, hvorom nærmere Bestemmelse kan imødesees. Den Berlingske Tidende, som ogsaa flere Gange har ført Anke i denne Retning, underretter nu om, at i Kjøbenhavn kan fransk og engelsk Hvedebrød nu erholdes fra eet til fire Punds Vægt for syv Skilling pr. Pund; hvilken Efterretning man ikke vil undlade at henlede Opmærksomheden paa.
Odense Adresse-Contoirs Efterretninger, 1846-04-11
Prædikanterne. Første Paaskedag. J St. Knuds Kirke: til Froprædiken, Kl. 6 1/2, Hr. Pastor Wiberg; til Høimesse Hr. Stiftsprovst Svitzer; til Aftensang Hr. Biskop Faber. - J Frue Kirke: Hr. Provst Colding. - J St. Hans Kirke: Hr. Pastor Westengaard. - J Hospitals-Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1846-04-11
Anden Paaskedag. J St. Knuds Kirke: til Høimesse Hr. Pastor Wiberg; til Aftensang Hr. Cand. theol. Wiberg. -J Frue Kirke: Hr. Pastor Pedersen. - J St. Hans Kirke: Hr. Pastor Steenbuch. - J Hospitals-Kirken: Hr. Cand. theol. Wiberg, Kl. 8 1/2